**ΔΕΛΤΙΟ ΤΥΠΟΥ**

Αργυρούπολη, 17 Ιουνίου 2020

**Νέο Audi Α3 Sportback: Ευφυές, εξηλεκτρισμένο και πλήρως συνδεδεμένο, ορίζει εκ νέου την premium compact κατηγορία**

* Η Audi παρουσιάζει το νέο A3 Sportback: premium compact πεντάθυρο χάτσμπακ, με 100% sport DNA και δυναμικό σχεδιασμό
* Η premium μάρκα από το Ingolstadt έφερε επανάσταση στην αυτοκίνηση δημιουργώντας την premium compact κατηγορία και παρουσιάζοντας τη Sportback φόρμα και σήμερα, 24 χρόνια μετά, κάνει μία δεύτερη επανάσταση ορίζοντας εκ νέου την κατηγορία
* Νέο Audi A3 Sportback: 100% Συνδεδεμένο – Εξηλεκτρισμένο – Ευφυές – Προνοητικό
* Διαθέσιμο άμεσα για παραγγελία από 22.430 €

Το 1996, η **Audi** έφερε μία πραγματική επανάσταση στην αυτοκίνηση. Σε ένα τοπίο που ήταν αναλλοίωτο για χρόνια, με τη σχεδιαστική εξέλιξη και την τεχνολογική πρωτοπορία μάλλον να βρίσκονται σε τέλμα, η Audi ξάφνιασε παρουσιάζοντας το **Α3** και δημιουργώντας ουσιαστικά την **premium compact** κατηγορία. Με το λανσάρισμα της πεντάθυρης έκδοσης, τρία χρόνια αργότερα, η Audi παρουσίασε το πρώτο **Sportback concept** στην ιστορία, που συνδύαζε τα καλύτερα χαρακτηριστικά των χάτσμπακ και wagon αμαξωμάτων: ένα sport μοντέλο με τους χώρους και την πρακτικότητα ενός wagon, σε compact σχήμα. Από τότε μέχρι σήμερα, με κάθε επόμενη γενιά του Α3, η Audi συνέχισε να θέτει τον πήχη στην κατηγορία, ωθώντας την αρχική ιδέα στα σχεδιαστικά και τεχνολογικά όριά της.

Το δρόμο που άνοιξε η Audi ακολούθησαν όλες οι premium μάρκες, η BMW με τη Σειρά 1, η M-B με την A Class, η Volvo με το V40, σπεύδοντας να παρουσιάσουν κάποιο μοντέλο στη συγκεκριμένη κατηγορία, που εξελίχθηκε σε ιδιαίτερα δημοφιλή. Αυτό που αποδείχθηκε στο πέρασμα του χρόνου, είναι ότι ιδιαίτερα η έννοια του Sportback παρέμεινε «κτήμα» της Audi, με τη μάρκα από το Ingolstadt να εξελίσσει διαρκώς το Sportback concept με το χαρακτηριστικό 3ο πλαϊνό τζάμι και να επαναπροσδιορίζει συνεχώς την κατηγορία, με «όχημα» την γνωστή ποιότητα της μάρκας.

Το νέο Audi A3 Sportback, στην τέταρτη πλέον γενιά του, με ξεκάθαρο sport DNA ορίζει εκ νέου, επανεφευρίσκοντας ουσιαστικά, την κατηγορία που δημιούργησε η ίδια η Audi. Σχεδιαστές και μηχανικοί συνεργάστηκαν χωρίς περιορισμούς και παρουσιάζουν ένα μοντέλο που, 24 χρόνια μετά, κάνει μία δεύτερη επανάσταση. Το νέο μοντέλο φτάνει τους τομείς της συνδεσιμότητας, του εξηλεκτρισμού, της ευφυίας και της προνοητικότητας στα τεχνολογικά όριά τους. Πιο αναλυτικά:

**100% Συνδεδεμένο** – Το νέο A3 Sportback πέρα από κορυφαία συνδεσιμότητα, προσφέρει και τη δυνατότητα Functions on Demand – FoD (Λειτουργίες κατόπιν Παραγγελίας). Ο οδηγός θα μπορεί σύντομα να προσθέτει λειτουργίες ανάλογα με τις ανάγκες του, αναβαθμίζοντας τον εξοπλισμό του αυτοκινήτου.

**100% Εξηλεκτρισμένο** – Όλες οι προηγμένες τεχνολογίες εξηλεκτρισμού διαθέσιμες στο νέο A3 Sportback. Εκδόσεις mild hybrid 48 V και plug-in hybrid, βελτιώνουν τόσο την κατανάλωση όσο και τις επιδόσεις.

**100% Ευφυές** – Το αυτοκίνητο επικοινωνεί με τον οδηγό του μέσα από ψηφιακό cockpit, οθόνες αφής, με απλές και online φωνητικές εντολές και στο μέλλον με τη γλώσσα “Hello Audi”.

**100% Προνοητικό** – Στο νέο A3 Sportback η ασφάλεια έχει αλλάξει επίπεδο, με το αυτοκίνητο να προστατεύει οδηγό και επιβάτες με προηγμένες τεχνολογίες, πριν ακόμα δημιουργηθεί κάποιος κίνδυνος. Πλήθος προνοητικών συστημάτων ασφάλειας στο βασικό εξοπλισμό του μοντέλου.

Το νέο Audi A3 Sportback λανσάρεται στην Ελλάδα αρχικά σε δύο εκδόσεις κινητήρων και τρεις εκδόσεις εξοπλισμού, τις Basic, Advanced και S line. Το αυτοκίνητο είναι άμεσα διαθέσιμο στην έκδοση 30 TFSI, με τον κινητήρα βενζίνης 999 κ.εκ. να συνδυάζεται με χειροκίνητο κιβώτιο ταχυτήτων 6-σχέσεων και να αποδίδει 110 PS και την έκδοση 35 TFSI MHEV, με κινητήρα βενζίνης 1.498 κ.εκ. και αυτόματο κιβώτιο ταχυτήτων S tronic 7-σχέσεων, με ισχύ 150 PS.

Στην ήδη πολύ πλούσια έκδοση εξοπλισμού Basic, το **Audi A3 Sportback 30 TFSI** έχει προτεινόμενη τιμή λιανικής **22.430 €** ενώ το ίδιο μοντέλο με αυτόματο κιβώτιο ταχυτήτων **S tronic** έχει προτεινόμενη τιμή λιανικής **25.690 €**. Στην ίδια έκδοση εξοπλισμού, το **A3 Sportback 35 TFSI MHEV S tronic** έχει προτεινόμενη τιμή λιανικής **28.990 €** ενώ το **A3 Sportback 30 TDI S tronic, 27.800 €.**

Ακολουθεί μέσα στο φθινόπωρο η έκδοση TFSIe plug-in (PHEV), η οποία αναμένεται να μην ξεπερνάει τη φορολογική κλίμακα των 40.000 € (ΛΤΠΦ) καθώς και το όριο των 50 γρμ./χλμ. εκπομπής ρύπων CO2, με το μοντέλο να επωφελείται των ευνοϊκών φορολογικών ελαφρύνσεων που εξαγγέλθηκαν πρόσφατα.

Την ίδια περίοδο αναμένεται και μικρότερη mild hybrid έκδοση, η 30 TFSI MHEV S tronic. Προς το τέλος του έτους θα παρουσιαστεί η 30 TDI S tronic έκδοση ενώ στις αρχές του 2021, στην πλούσια γκάμα κινητήρων, θα προστεθεί και ένας φυσικού αερίου (CNG). Τέλος, προγραμματισμένη είναι και μία έκδοση Α3 Sedan.

Αναλυτικά, οι διαθέσιμες εκδόσεις για παραγγελία άμεσα, στον Πίνακα που ακολουθεί, ενώ οι τιμές των υπόλοιπων εκδόσεων θα ανακοινωθούν προσεχώς.

|  |  |  |  |  |  |
| --- | --- | --- | --- | --- | --- |
| **ΜΟΝΤΕΛΟ** | **Κυβισμός (cc)** | **Ισχύς (PS)** | **ΠΡΟΤΕΙΝΟΜΕΝΗ ΛΙΑΝΙΚΗ ΤΙΜΗ**  **(€)** | | |
| Basic | Advanced | S line |
| A3 SB 30 TFSI man 6-σχέσεις | 999 | 110 | 22.430 | 24.410 | 26.180 |
| A3 SB 30 TFSI S tronic \* | 999 | 110 | 25.690 | 26.260 | 28.870 |
| A3 SB 35 TFSI MHEV S tronic | 1.498 | 150 | 28.990 | 29.620 | 31.460 |
| A3 SB 30 TDI S tronic \* | 1.968 | 116 | 27.800 | 29.960 | 31.820 |

\* Η παραγωγή των συγκεκριμένων εκδόσεων θα ξεκινήσει μέσα στη χρονιά.

**ΣΥΝΗΜΜΕΝΑ**: Φωτογραφίες (5) σε υψηλή ανάλυση.

*Για περισσότερες πληροφορίες: Νίκος Μαρτίνος, 2109981119, 6978332119,* [*marnik@kosmocar.gr*](mailto:marnik@kosmocar.gr)